als_Latn dik_Latn sag_Latn
Home » Kuriozitete »
Ishte fshehur për 46 vite: Zbulohet “çanta e fshehtë” e njeriut që i pari shkeli në hënë! (Foto)
Njeriu i parë që ka vënë këmbët në hënë kishte një sekret që është zbuluar vetëm kohët e fundit. Kjo u zbulua nga e veja e tij, e cila pas vdekjes së burrit të saj, zbuloi se çfarë Armstrong kishte fshehur për vite.
Rezulton se Neil Armstrong kishte një “strofull” të fshehtë ku ai mbajti kujtimet e tij nga udhëtimi në hënë, transmeton Telegrafi.
Historianët e universit këtë javë njoftuan për zbulimin e papritur, ku ata kishin mësuar se Armstrong kishte sjellë në shtëpi disa pajisje historike nga misioni Apollo 11, kur ai ishte bërë njeriu i parë që kishte shkelur në hënë.
E veja e Carol Armstrong, thuhet se pas vdekjes së tij në 2012, kishte gjetur disa artikuj që janë mbajtur të fshehura në një dollap.
“Kam marrë një e-mail nga Carol Armstrong, në të cilën ajo shkruan se kishte gjetur një qese të bardhë të Nilit me plotë objekte të vogla, të cilat supozohet të jenë pjesë e udhëtimit nga hëna”, tha Dr. Allen Nidel, kurator i Departamentit historik të Muzeut Kombëtar të Aviacionit dhe Hapësirës në Uashington .
Astronautët këtë qese e kanë quajtur “McDivitt Purse” dhe gjatë zbarkimit të misionit në hënë është përdorur nga të gjithë anëtarët e ekuipazhit.
Ndër sendet e gjetura në qese është dhe një rrip që është veshur nga Neil, kabllo të energjisë, si dhe kamera e famshme që kishte regjistruar “hapin gjigant të njerëzimit”, më 20 korrik 1969.
“Me aq sa dimë, Nil kurrë nuk ka komentuar mbi ekzistencën e këtyre gjërave”, ka përfunduar Nidel.
Gjërat e astronautit janë huazuar nga “Muzeu Smithsonian” dhe do të jenë të ekspozuara për vizitorët në të ardhmen. /Telegrafi/
eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn